google/wiki40b huggingface dataset:
Abraomas Popelis

Biografija

Mokėsi Biržuose, vėliau Eišiškių ir Kauno ješibotuose. Nuo 1897 m. Onuškio (Rokiškio apskritis) rabinas. 1916 m. atvyko į Marijampolę ir vietos žydų bendruomenės buvo išrinktas vyriausiuoju rabinu.
1920 m. gegužės 15 d. – 1922 m. lapkričio 13 d. Steigiamojo Seimo atstovas, išrinktas I (Marijampolės) rinkimų apygardoje. Priklausė seimo žydų frakcijai.
Geros regionas

Gyventojai

66 % regiono gyventojų yra hadžarajai, 21 % – arabai.
Benzinvežis

Benzinvežis (rus. бензовоз; angl. petrol tank vehicle) – cisterninis automobilis, pritaikytas benzinui ir kitokiems degalams pervežti. Turi degalų lygio matuoklę, apsauginį vožtuvą, sodintuvus su vandens skirtuvais, įpylimo ir išpylimo atvamzdžius su sklendėmis, apsaugos nuo gaisro priemones, įžeminimą. Benzinvežiai pasižymi aukšto lygio priešgaisrine sauga.
Benzinvežiai būna civiliniai ir kariniai.
Paprastai benzinvežiai pritaikyti tiesiogiai perpilti degalus tiesiai automobilių, vikšrinių ir kitokių mašinų, lėktuvų ir pan. degalų bakus. Tai svarbu aprūpinant degalais karinę techniką lauko sąlygomis, taip pat ir civiliniams benzinvežiams, kai jie tiekia degalus statybinei, kelių, naftotiekių tiesimo technikai, dirbančiai toli nuo stacionarių degalinių.
Lauko sąlygomis naudojami kariniai ir civiliniai benzinvežiai būna padidinto pravažumo, dažnai pritaikyti naudoti bekelėje. Miestuose naudojamiems benzinvežiams naudingas padidintas manevringumas.

Pagal krovinį

Benzinvežiai, pritaikyti vežti tamsiuosius naftos produktus (alyvas, mazutą) paprastai turi gerą termoizoliaciją (termoso tipo) arba šildymo įrangą, kad pervežant jie nesustingtų ir juos būtų galima išleisti.
Irapuatas

Istorija

Vietovė apgyvendinta apie 1200 m., čia gyveno čičimekai. XVI a. atrastas apylinkėse sidabras, kas smarkiai paskatino ispanų kolonizaciją.

Sportas

Mieste 1986 m. vyko XIII pasaulio futbolo čempionatas.
Klaipėdos Šv. Jono bažnyčia

Istorija

Klaipėdoje 1258 m. pastatytos 2 bažnyčios: katedros ir parapinė Šv. Jono. Jos ne kartą buvo žemaičių sudegintos. 1525 m. bažnyčios atiteko evangelikams liuteronams.
1696–1706 m. atstatyta Turgaus g. gale. Jos bokšto aukštis siekė 39 m. Po 1854 m. gaisro atstatyta miestelėnų pastangomis 1856–1858 m. (bažnyčios bokšto aukštis – 75 m). Antrojo pasaulinio karo metu apgriauta, pokario laikotarpiu visiškai nugriauta.

Bažnyčios atstatymas

Šiuo metu tik gyvatvorė žymi bažnyčios kontūrą. Senosios bažnyčios vietoje vyksta ekumeninės pamaldos, krikščioniškų giesmių šventės. Istorinės aplinkybės yra palankios bažnyčios atstatymo vizijai įgyvendinti. Yra įkurtas statinio atkūrimo ir paramos fondas. Parengtas naujos bažnyčios projektas (projekto autorė vilnietė architektė Elena Nijolė Bučiūtė), renkamos lėšos jam įgyvendinti. Bažnyčią planuojama pritaikyti parapijos ir miestelėnų poreikiams – numatyta įrengti erdvias patalpas. Atstatyta bažnyčia turėtų tapti svarbiu kultūros paveldo turistiniu traukos centru.
2012 m. švenčiant Klaipėdos įkūrimo 760-ąsias metines, simboliškai pažymėta evangelikų liuteronų Šv. Jono Atminimo bažnyčios atstatymo darbų pradžia – toje vietoje, kur ji stovės, atidengtas kertinis akmuo, šalia jo įkasta atminimo kapsulė su istoriniu dokumentu joje.
Viliamasi, kad Šv. Jono bažnyčia turėtų iškilti po kelerių metų. Kai ji bus pastatyta, čia bus perlaidoti dar 2006 m. šalia Danės – kur nuo XVI a. pabaigos iki 1706-ųjų stovėjo pirmasis Šv. Jono bažnyčios pastatas – rasti 172 iškilių klaipėdiečių palaikai. Iki šiol šie palaikai buvo saugomi Klaipėdos universiteto pagalbinėse patalpose, vėliau be didelių iškilmių, pašventinus dviems liuteronų kunigams, buvo perkelti į Jono kalnelio požemius.
Kurganas (miestas)

Istorija

1662 m. pradėjo kurtis Cariovo Gorodiščės (Царёво Городище) gyvenvietė. 1695 m. ji perkelta 8 varstais žemyn Tobolo upe. 1738 m. gyvenvietė pervadinta į Kurgano Slobodą (Курганская слобода). 1782 m. suteiktos miesto teisės ir dabartinis pavadinimas. Kurganas išsiplėtė XIX a. pabaigoje, nutiesus Transsibiro geležinkelį. 1943 m. tapo srities centru.
Frančeska Kirkė

Biografija

1978 m. baigė Latvijos dailės akademiją Rygoje, 1985–1987 m. studijavo pas E. Kalninį.

Kūryba

Sukūrė daugiausia figūrinių ir portretinių kompozicijų („Autoportretas su teptuku“, „Pusryčiai“, abu 1981 m., triptikas „Kaimo tradicijos ir šventės“ 1984 m., „Fatališka moteris“ 1993 m., „Coca Cola“ 2005 m., „Masculin“ 2006 m., ciklai „Citatomanija“ 1997–1999 m., „Restauracija“ 1998–2002 m.).
Kūryba dažnai grįsta ironiškomis žymių Vakarų Europos dailininkų paveikslų interpretacijomis. Ankstyvuosiuose kūriniuose ryški latvių tapybos tradicijų įtaka – raiški kompozicija, stilizuotos, apibendrintos formos, vėlesniuose plėtojama postmoderni raiška, taikomi XVIII a. tapybos principai, vėlyvojo modernizmo dailės elementai.
Nuo 1974 m. dalyvauja parodose Europoje, JAV, Rusijoje, nuo 1984 m. surengė individualias parodas: Ryga, Hamburgas, Vilnius, San Franciskas, Niujorkas, Askona (Šveicarija), Maskva (2004, 2005, 2006 m.).
Pirmo rango flagmanas

Pirmo rango flagmanas (rus. флагман 1-го ранга) – TSRS Karinio jūrų laivyno (tada vadinto Darbininkų ir valstiečių raudonasis laivynas) karinis laipsnis 1935-1940 m. Atitiko dabartinį laipsnį viceadmirolas, tuometinius Raudonosios armijos laipsnius komkoras (dabartinis generolas leitenantas) ir komisarų karinį laipsnį korpuso komisaras.
Už laipsnį pirmo rango flagmanas žemesnis buvo antro rango flagmanas, aukštesnis – antro rango laivyno flagmanas. Laivyne to paties lygio inžinerinio techninio personalo laipsnis buvo pirmo rango inžinierius flagmanas.
Įvestas 1935 m. rugsėjo 22 d. TSRS CVK ir TSRS LKT nutarimu „Apie DVRA vadovaujančio personalo asmeninių karinių laipsnių įvedimą“ (О введении персональных военных званий начальствующего состава РККА). Panaikintas 1940 m. gegužės 7 d. TSRS Aukščiausiosios Tarybos Prezdiumo įsaku „Apie Raudonosios armijos aukščiausiosios vadovybės karinių laipsnių nustatymą“ (Об установлении воинских званий высшего командного состава Красной армии).
Šis laipsnis buvo panaikintas 1940 m. įvedus admirolų laipsnius.
Petras Lipeika

Petras Lipeika (g. 1923 m. rugsėjo 11 d.) – lietuvių kino ir televizijos garso režisierius. Lietuvos kinematografininkų sąjungos narys, Lietuvos nusipelnęs inžinierius.
Žmona – Janina Navikaitė, radijo diktorė. Vaikai – Gražina, Nijolė.

Biografija

1941 m. studijavo Vilniaus pedagoginiame institute, 1956 – 1962 m. – Leningrado (Rusija) kino inžinerijos institute.
1944 – 1950 m. buvo Lietuvos radijo garso operatorius. 1950 – 1991 m. dirbo Lietuvos kino studijos garso operatoriumi, nuo 1993 m. – "Baltijos TV" garso režisierius. Apdovanotas už geriausią garso režisūrą keliuose Baltijos šalių, Baltarusijos, Moldovos kino festivaliuose.
Žvigai

Istorija

1950–1991 m. kaimo žemė priklausė Žadžiūnų kolūkiui.

Aplinkinės gyvenvietės

Ginkūnai – 5,5 km
Mikailaičiai – 1,5 km
Dimaičiai – 2,5 km
ŠIAULIAI – 7 km
Zapalskiai – 2 km
Malavėniukai – 3 km
Kairiai – 3 km
Khaolaemo nacionalinis parkas

Vieta

Parkas užima 1 497,00 km², apima Sangkhlaburio (Sangkhla Buri) ir Thongfapumo (Thong Pha Phum) apylinkėse, bei Khaolaemo (Khao Laem) vandens saugyklą, 160 km į šiaurės vakarus nuo provincijos centro Kančanaburio.

Flora ir fauna

Khaolaemo nacionaliniame parke vyrauja drėgni visžaliai ir lapuočių miškai. Iš retų augalų parke sutinkama: Lagerstroemia loudonii, Stereospermum fimbriatum, karpotasis viršūklis (Terminalia bellirica), Parkia sumatrana, Nephelium hypoleucum, kietavaisė ksilija (Xylia xylocarpa), Shorea siamensis ir daug rūšių bambukų.
Parke gyvena: Indijos muntjakas, šernas, baltarankis gibonas, Birminis kiškis (Lepus peguensis), Azijinė benagė ūdra, palminis musangas ir kt, sutinkama daug paukščių.
Biržų jungtinė metodistų bažnyčia

Istorija

Biržų metodistų bendruomenę įkūrė kunigas Oskaras Kaufmanas 1923 m. Pamaldos vykdavo nuomojamame name. Nuo 1923 m. metodistai leido periodinį mėnesinį laikraštį „Krikščionystės sargas“, kuris 1926-1927 m. buvo leidžiamas Biržuose. Išvykus 1937 m. O. Kaufmanui į Marijampolę, jį pakeitė kunigas Vilius Kvedaravičius, vėliau - Kostas Burbulis. Pastarasis 1933 m. baigė metodistų teologijos seminariją Vokietijoje.
1944 m. įsitvirtinus sovietų valdžiai nustojo veikti ir paskutinės metodistų bendruomenės. Kunigas V. Kvedaravičius buvo ištremtas į Sibirą, K. Burbulis su žmona ir keturiais vaikais pasitraukė į Vakarus. Vėliau, jau gyvendamas JAV, jis aktyviai ėmėsi literatūrinės ir švietėjiškos veiklos.
Lietuvai atkūrus nepriklausomybę, metodistai savo veiklą atnaujino 1995 m. Biržuose JMB veikla atkurta 1997 m. Pradžioje ji įsikūrė nuomojamose patalpose Stoties gatvėje, parapiją aptarnavo kunigas Kingsley Halden. Kunigas Kingsley gimė Jamaikoje, būdamas paauglys atvyko į Angliją ir tapo Jungtinės Karalystės piliečiu, kur vėliau buvo įšventintas į kunigus. Atsikūrus Lietuvos JMB, atvyko čia kaip misionierius. Jo iniciatyva buvo įsigytas pastatas Biržuose, Kęstučio gatvėje, ir įkurti maldos namai. Vėliau juodaodis metodistų bažnyčios misionierius išvyko į Šiaulius, kur 2011 m. mirė. Prie įsikūrimo darbų Biržuose ir renovuojant seną pastatą daug prisidėjo ir metodistai savanoriai iš JAV.
2001 m. prie bažnyčios atidarytas pagalbos centras, kur planuota teikti pagalbą priklausomybių kamuojamiems žmonėms. Po metų centras pakeitė veiklos kryptį. Šiuo metu čia veikia vaikų ir jaunimo popamokinės veiklos dienos centras vaikams iš šeimų, kurios yra socialiai remtinos. Vykdomas namų slaugos projektas, kur socialinės slaugos darbuotojai rūpinasi žmonėmis, turinčiais judėjimo negalią. Veikia moterų dienos centrai, moterų grupė, krašto šeimų ir priklausomybių prevencijos programos. Šeimos pagalbos centras taip pat įkurtas Pačeriaukštėje. Prie bažnyčios veikia sekmadieninė mokykla, jaunimo varpelių muzikos ansamblis, organizuojamos vaikų vasaros stovyklos.
Nuo 2004 m. parapijoje dirbo kunigas Raimondas Piečia.
Jonas Mikelionis

Biografija

1995 m. Ašmintos, nuo 2000 m. Pakuonio pagrindinės mokyklos direktorius.
Nuo 1994 m. Lietuvos socialdemokratų partijos Prienų rajono skyriaus narys, nuo 1997 m. Tėvynės sąjungos (TSLK) narys.
1995 m. Prienų rajono savivaldybės tarybos narys.
Baso sąsiauris

Baso sąsiauris (angl. Bass Strait) skiria Australijos žemyną (Viktorijos teritoriją) nuo Tasmanijos salos, pirmasis perplaukęs – Matthew Flinders 1798 m. Tyrinėtojas sąsiaurį pavadino savo laivo daktaro Džordžo Baso (angl. George Bass) garbei.
Siauriausia vieta tarp žemių 240 km. Vidutinis 50 metrų gylis. Per pastarąjį ledyną buvo išsausėjęs. Sąsiauryje daug salų. Dėl savo dugno nelygumų, sąsiauryje skendo laivai. Todėl 1848 metais sąsiaurio saloje pastatytas švyturys. Tai užtikrino pakankamai saugų sąsiauriu plaukiančių laivų kelią.
Sąsiauryje siautėja didelių greičių vėjai, todėl pakrantės nusėtos laivų duženomis, užfiksuota ir laivų, dingusių be žinios.
Basas turi virš 50 salų, dvi iš jų apgyvendintos: Karalių sala ir Flinderso sala.
Jūroje rasta keletas naftos ir dujų telkinių.
Nuša Derenda

2001 m. Eurovizija

Po pergalės konkurse EMA 2001 iškovojo teisę atstovauti Slovėnijai Eurovizijos dainų konkurse Kopenhagoje, Danijoje, su daina „Energy“, su kuria užėmė 7 vietą, surinkusi 70 taškų.
Tobias Arlt

Biografija

2008 m. Arlt pelnė savo pirmąjį medalį pasaulio čempionate - sidabrą dvejetų varžybose. 2014 m. dalyvavo savo debiutinėse 2014 m. žiemos olimpinėse žaidynėse, kuriose pelnė aukso medalius dvejetų ir estafetės rungtyse. 2018 m. žiemos olimpinių žaidynių dvejetų ir estafetės varžybų nugalėtojas.. 2019 m. pasaulio rogučių sporto čempionate Arlt pelnė sidabrą dvejetų ir sprinto rungtyse.
Aurelijus Vaškys

Biografija

Studijavo Mariboro universitete (Slovėnija).
Superleague Formula

Lenktynių taisyklės

Lenktynių savaitgalį sudaro šeštadienį vykstanti kvalifikacija ir sekmadienio dvejos lenktynės (iš kurių vienose startuojama atvirkštine finišui tvarka). Kiekvienose lenktynėse komandos kovoja dėl piniginio prizo bei į oficialią įskaitą rašomų taškų.
Adis Abeba

Istorija

Adis Abeba yra istoriniame Etiopijos regione – Ševoje. Ševos karalystė daugybę kartų keitė savo sostines, ir paskutinioji jos sostinė buvo Adis Abeba, pradėta statyti 1886 m. vietoje tuometinio mažo Finfinės (Finfinnie) miestelio. Kuomet Ševos karalius Menelikas II 1889 m. tapo visos Etiopijos imperatoriumi, Adis Abeba tapo visos imperijos sostine.
1936 m. miestą okupavo italai, ją pavertė Italijos Rytų Afrikos sostine, tačiau jau 1941 m. sąjungininkai miestą išvadavo ir perdavė Etiopijai. Po Antrojo pasaulinio karo miestas ėmė sparčiai augti.
Skynimai (žurnalas)

Istorija

Leido bendrovė „Žodis“. Spausdino Meno spaustuvė Kaune. Išėjo 3 numeriai.
Spausdino kritikos, literatūrologijos straipsnius, lietuvių grožinės literatūros kūrinius. Bendradarbiavo Stasys Anglickis, Bernardas Brazdžionis, Adomas Lastas, Vincas Mykolaitis-Putinas, Henrikas Radauskas, Vincas Krėvė-Mickevičius, Balys Sruoga, Ignas Šeinius ir kiti. Paskelbta straipsnių literatūros ir kultūros klausimais.
Redagavo Vincas Krėvė-Mickevičius.
Video loterijų terminalai

Video loterijų terminalai (sutrumpintai VLT) (angl. Video Lottery Terminal) - lošimo automatų (angl. Slot machine) rūšis, apimanti lošimų automatus, kuriuose elektroniniu būdu per centrinį kompiuterį realizuojamos (imituojamos) įvairios loterijos. VLT dar yra vadinami tiesioginio ryšio bilietų pardavimo mašinomis (ETVM - angl.) arba VLT Slots.

Ypatybės

Dėl savo išskirtinių techninių savybių VLT lošimo automatai yra paplitę tose šalyse, kuriose yra taikomi draudimai tradiciniams (slot) lošimo automatams. Lošėjas, žaisdamas tiek slot, tiek VLT, vienodai rizikuoja netekti savo įmokėtos pinigų sumos. VLT turi tokį patį socialinį poveikį lošėjui – asmuo patiria tokias pat emocijas, taip pat rizikuoja netekti savo pinigų, o laimėjimo galimybės net mažesnės nei lošiant su slot mašina, lygiai taip pat gali atsirasti ir priklausomybė.
Siekiant sumažinti neigiamus socialinio poveikio padarinius, azartiniai lošimai, jų organizavimas yra griežtai reguliuojamas valstybių – įstatymai paprastai nustato vietas, kuriose šie žaidimai negali būti organizuojami, griežtus reikalavimus patalpoms, kuriuose leidžiama atidaryti automatų salonus ar lošimo namus. Taip pat nustatomos griežtos lošimo įrenginių apskaitos sąlygos – sertifikavimas, įregistravimas, išregistravimas, įrenginių skaičiaus keitimas, taikomi žaidėjų amžiaus apribojimai, reklamos draudimai ir t. t.
Tose šalyse, kur VLT yra priskiriami ne azartiniams žaidimams, o loterijoms, VLT naudojimui jokie apribojimai nebūna nustatyti bei jie gali būti eksploatuojami bet kuriose viešose vietose – degalinėse, mokyklose, parduotuvėse, kitose viešose įstaigose, masinėse žmonių susibūrimo vietose ir t. t. Tokiu atveju VLT gali lošti ir nepilnamečiai asmenys, apeinami draudimai reklamuoti VLT bei skatinti lošėjus jais naudotis.
Guy Debord

Guy Ernest Debord (g. 1931 m. gruodžio 28 d. Paryžiuje – m. 1994 m. gruodžio 30 d. Champot) – prancūzų rašytojas, kino režisierius, Lettrist International ir Situationist International (SI) judėjimų įkūrėjas, taip pat judėjimo Socialisme ou Barbarie narys.

Bibliografija lietuvių kalba

Debord G., „Spektaklio visuomenė“. Kaunas, Kitos knygos, 2006 ISBN 9955-640-17-0
Jūžintų apskritis

Jūžintų apskritis buvo į pietus nuo Rokiškio. Centras – Jūžintai.

Istorija

Apskritį sudarė vokiečių okupacinė valdžia 1916 m., ji priklausė Oberosto Lietuvos sričiai. 1917 m. balandžio 18 d. prijungta prie Rokiškio apskrities.
Paštas ir filatelija Lietuvoje

Paštas ir filatelija Lietuvoje – dvimėnesis leidinys filatelistams, ėjęs 1993–2000 m. Vilniuje.

Istorija

1993–1998 m. leido valstybinės įmonės „Lietuvos paštas“ leidybos centras „Pašto ženklas“, 1998–2000 m. – „Lietuvos paštas“. Tiražas 1993 m. – 5000 egz., 1997 m. – 1100 egz.
Teisės fakultetas

Teisės fakultetas – struktūrinis aukštosios mokyklos padalinys (fakultetas), kuriame vykdomos teisės studijos bei rengiami teisės specialistai (teisininkai, teisininkų padėjėjai ir kt.). Universitetų fakultetai taip pat vykdo (aukštojo) teisės mokslo tyrimus bei studijas.

Lietuva

Lietuvoje Teisės fakultetai kaip struktūriniai aukštųjų mokyklų padaliniai yra įsteigti universitetuose bei kolegijose.
Elena Kutorgienė

Elena Kutorgienė-Buivydaitė (1888 m. liepos 28 d. Šiauliai – 1963 m. vasario 13 d. Kaunas, palaidota Petrašiūnų kapinėse) – Lietuvos akių ligų gydytoja, visuomenės veikėja.

Biografija

Sūnus Viktoras Kutorga. Mokėsi Šiaulių gimnazijoje. 1912 m. baigė Maskvos universitetą. 1912–1916 m. Maskvos, 1916–1922 m. Petrogrado, 1922–1963 m. Kauno medicinos įstaigų akių ligų gydytoja, 1949–1960 m. Kauno II ligoninės vyr. gydytojo pavaduotoja.
Už 1905–1907 m. revoliucinę veiklą Rusijos valdžios suimta ir kalinta. Antrojo pasaulinio karo metais dalyvavo antifašistiniame judėjime Kaune, padėjo karo belaisviams, gelbėjo persekiojamus žydus ir kitų tautybių žmones. Vokiečių okupacijos metų jos dienoraštyje aprašyti karo žiaurumai. Dienoraščio ištraukas pavadinimu „Kauno dienoraštis“ rusų kalba 1968 m. paskelbtė žurnalas „Družba narodov“ (Maskva) ir 1993 m. „Juodoji knyga“ (Vilnius), ivritu – 1974 m. žurnalas „Jalkut Morešet“ (Izraelis). Paskelbė mokslinių straipsnių apie akių ligas.
Romas Baronas

Biografija

1982 m. baigė Vilniaus universitetą. 1985–1988 m. TSRS mokslų akademijos Teorinės astronomijos instituto Leningrade (dab. Sankt Peterburgas) aspirantas. 2000 m. fizinių mokslų daktaras.
1982–1985 m. ir nuo 1988 m. Vilniaus universiteto dėstytojas, nuo 2006 m. Matematikos ir informatikos fakulteto Programų sistemų katedros vedėjas; nuo 2007 m. profesorius.

Mokslinė veikla

Mokslinių darbų kryptys – netiesinių procesų ir sistemų kompiuterinis modeliavimas, daugialypių dokumentų ilgalaikis archyvavimas, duomenų bazių vientisumas. Paskelbė daugiau kaip 70 mokslinių straipsnių. Dalyvavo rengiant ir vadovavo daugiau kaip 20 informatikos gamybinių ir moksl. projektų. Su kitais sukūrė įvairių biologinių jutiklių kompiuterinius modelius, naudojamus jutiklių savybėms tirti.
Keisti nutikimai (filmas)

Turinys

Pirmoji dalis – italas Džobata verčiasi Amsterdame pardavinėdamas pyragėlius, tačiau jam prastai sekasi ir neapsikentusi žmona rengiasi jį palikti. Netikėtai, naktinio apiplėšimo metu, naktinio klubo savininkas pastebi, jog šis yra „gamtos apdovanotas“ vyras ir nusprendžia paversti jį vakaro programos žvaigžde. Tik kaip žioplam pardavėjui pavyks tai nuslėpti nuo žmonos?
Antroje dalyje Antonijus, turintis daugybę seksualinių baimių, išleidžia žmoną su dukra atostogų, o pats lieka vienas namuose. Netrukus į jo duris pasibeldžia kaimynystėje gyvenančio draugo duktė, gražuolė Kristina, ir Antonijus supranta nepajėgiantis jai atsispirti.
Trečioje dalyje vyskupas Askanijus įstringa lifte su dailia moterimi. Jis vyko slapta susitikti su savo meiluže, tačiau dabar priverstas diskutuoti apie žmonių seksualinius santykius...
Anthony Minghella

Anthony Minghella (g. 1954 m. sausio 6 d. – 2008 m. kovo 18 d.) – anglų kino režisierius ir scenaristas, ypač garsus filmais Anglas ligonis bei Talentingasis misteris Riplis.

Biografija

Minghella gimė Vaito saloje Anglijoje, jo tėvas buvo italas, o motina – škotė.
Nuo 1980 m. dirbo serialo Grange Hill scenarijaus redaktoriumi BBC televizijoje.
Prie filmų perėjo 1990 m., kai BBC jo parašyta ir režisuota drama Truly, Madly, Deeply susilaukė didelio pripažinimo. Norėdamas kurti filmus, jis atmetė pasiūlymus režisuoti serialus ar atskiras jų serijas. Antrasis režisieriaus darbas buvo jau JAV statytas Misteris Nuostabusis (angl. Mr. Wonderful), o trečiasis – taip pat JAV statytas Anglas ligonis (angl. The English Patient), devyniais Oskarais (įskaitant už režisūrą) apdovanotas nepaprasto pasisekimo sulaukęs filmas pagal Michael Ondaatje novelę.
Kitas filmas, vėl statytas JAV (nors daugiausiai filmuotas Venecijoje ir Romoje) – Talentingasis misteris Riplis – taip pat susilaukė sėkmės, buvo nominuotas penkiems Oskarams ir penkiems Auksiniams gaubliams.
Anthony Minghella vadovavo Britų Filmų Institutui.
Artikelis

Artikelis – kalbos dalis kai kuriose kalbose, priklausanti dažniausia nuo daiktavardinių frazių. Artikeliai ypač būdingi neišsaugojusioms arba labai redukavusioms linksnių sistemą kalboms. Artikeliai gali būti žymimieji arba nežymimieji, pvz., vokiečių kalboje das Auto ('šitas automobilis'; žymimasis) – ein Auto ('vienas automobilis'; nežymimasis). Kai kuriose kalbose (švedų, rumunų, bulgarų, makedonų) artikelis pridedamas kaip galūnė prie daiktavardžių ir būdvardžių, pvz., bulgarų kalboje vodata /voda. Makedonų kalboje artikelis turi apibrėžiamają funkciją, žymi daikto nutolimą nuo kalbėtojo: kuķava 'šis namas', kuķana 'anas namas', kuķata 'tas namas'.
Kai kuriose kalbose yra dalies artikelis, žymintis neapibrėžtą kiekį (atitinka lietuvių kilmininką), pvz., pranc. du vin 'vyno', karinčių ane Alan 'kiaušinių', kartais vartojama prielinksninė frazė, pvz., makedoniškai од тие јаболки 'obuolių' (pažodžiui 'nuo tų obuolių').
Kosovo transportas

Kosovo transporto sistema susijusi su politine situacija, nes šalies šiaurinė kaimynė Serbija nepripažįsta Kosovo nepriklausomybės. Visi keliai į šiaurę link Serbijos yra retai naudojami, ypač traukinių linijos.
Sedna

Sedna yra dangaus kūnas, kurį 2003 m. lapkričio 14 d. atrado Michael E. Brown (Caltech), Chadwick A. Trujillo (Gemini observatorija) ir David L. Rabinowitz (Jeilio universitetas). Transneptūninis objektas, labiausiai nutolęs nuo Saulės. Apie atradimą buvo paskelbta 2004 m. kovo 15 d.
Sedną buvo siūlyta laikyti dar viena Saulės sistemos planeta, bet priėmus planetos apibrėžimą, Sedna nepatenka į planetų kategoriją kaip ir Plutonas.

Etimologija

Dėl Sednos šaltumo ir tolimumo bei dėl to, kad visos žinomos Saulės sistemos planetos buvo pavadintos dievybių vardais, Sedną atradę mokslininkai ją pavadino inuitų (eskimų) jūros deivės, kuri neva gyvenusi Arkties vandenyno gelmėse, vardu.

Charakteristika

Skirtingai nuo planetų (kurių orbita artima apskritimui) Sedna skrieja labai ištęsta orbita, daugiausia priartėdama 76,361 A.V. ir labiausiai nutoldama apie 937 A.V. Net ir arčiausiai esant Saulė nuo jos turėtų atrodyti tik kaip ryški žvaigždė kurios disko plika akimi įžiūrėti negalima.
Sedna yra kelis kartus toliau nuo Saulės esantis objektas nei Plutonas, todėl ji praktiškai nepasiekiama ir jos išsamiai tirti su dabartinėmis žmonijos technologijomis neįmanoma. Tačiau remiantis nuotoliu nuo Saulės manoma, kad temperatūra ten neturėtų būti aukštesnė nei −240 °C. Tiriant dydį paaiškėjo, kad Sedna turėtų būti 1180–1800 km skersmens (naujesni tyrimai leidžia spėti, kad Sednos skersmuo artimas 1800 km). Taigi, Sednos skersmuo turėtų būti apie 10 kartų mažesnis už Žemės. Ji yra reali kandidatė į nykštukines planetas. Paviršių dengia metano, azoto ir vandens ledai.

Kilmė

Sedna dėl savo orbitos yra keistas objektas, kurio istorijos supratimas gali atskleisti naujas žinias apie Saulės sistemos praeitį bei dabartį. Nėra aiški jos kilmė: susiformuoti ten kur yra Sedna negalėjo (formuojantis būtina apskritimui artima orbita, antraip skirtingos masės dalelės viena nuo kitos atitolsta), būti išstumta iš Saulės sistemos irgi negalėjo, nes net ir perihelyje praskrenda per toli kad kada būtų galėjusi saveikauti su planetomis. Spėjama jog Sedna galėjo sąveikauti su kokia nors nežinoma, toli esančia planeta ar net Saulės sistemai priklausančia žvaigžde. Ji taip pat galėjo būti „pagrobta“ iš kitos žvaigždės sistemos ar tarpžvaigždinės erdvės.

Kitos žinios

Sedna yra transneptūninis objektas (kurio visa orbita yra už Neptūno orbitos ribų), ir vienas raudoniausių žinomų objektų visoje Saulės sistemoje (beveik tokia pati raudona, kaip ir Marsas). Sednos metai turėtų trukti apie 11 500 Žemės metų, tačiau dėl jos paros trukmės nesutariama. Vieni tyrimai rodo, kad para turėtų trukti 20-50 Žemės parų, bet kiti parodė, kad Sednos para tetrunka tik apie 10 valandų (kas yra labiau tikėtina tokio dydžio objektui). Sednos elipsinė orbita yra labai ištęsta – nuo Saulės Sedna nutolusi nuo 18 mlrd. iki 180 mlrd. kilometrų. Sedna galbūt būtų pasiekiama jos perihelyje 2075–2076 metais, šią progą praleidus tektų laukti kol ji vėl sugrįš apsukusi elipsę aplink Saulę. Sedna paminėta NASA tinklalapyje tačiau jokia kosminė misija šiuo metu neplanuojama.
Ištirti Sednos geologinę struktūrą ar kitas sąlygas kol kas realiai neįmanoma, tad apie jas daromos tik įvairios prielaidos.